Agatha (Francia)
Agatha (Francogallice Agde) est urbs Francica 24'567 incolarum (anno 2010) praefecturae Arauris in regione Occitania et Ruscinone. Primo colonia Graeca a Massiliensibus condita fuit ac postea sedes episcopalis a Medio Aevo usque ad annum 1790. Hodie non tantum praeclara statio maritima ad ferias aestivas destinata ibi invenitur (Cap d'Agde) sed etiam Museum Ephebi dictum ab aenea quadam statua e flumine Araura anno 1964 eruta.